Vážení rodičia, Bratislava, 25. mája 2021

V termínoch 1**.6 2021 (rodičia detí z tr. Myšky, Motýle, Sovy) a 2.6.2021(rodičia detí z tr.Kačky)** sa uskutočnia **nové voľby zástupcov rodičov do rady školy (ďalej len RŠ).**

Funkčné obdobie RŠ je štvorročné. Za ustanovenie RŠ a určenie počtu jej členov zodpovedá zriaďovateľ. V našom prípade je to mestská časť Bratislava – Staré Mesto. Naša RŠ má mať 11 členov: dvaja zvolení zástupcovia z pedagogických pracovníkov, jeden zvolený zástupca z nepedagogických zamestnancov, štyria zvolení zástupcovia rodičov **( z toho 1 z MŠ)**, ktorí nie sú zamestnancami školy a štyria delegovaní zástupcovia zriaďovateľa.

Riaditeľka školy zabezpečí zvolenie volebnej komisie, ktorá celé voľby priamo riadi. Voľby môžu prebehnúť ak je prítomná **nadpolovičná väčšina oprávnených voličov**. Pri voľbe zástupcu rodičov môžu rodičia uplatniť **iba jeden hlas, aj v prípade , že majú v MŠ viac detí.** **Ak nie je prítomná nadpolovičná väčšina voličov, voľby nemôžu pokračovať a musia sa zopakovať. Pri opakovanej voľbe sa nadpolovičná väčšina voličov nevyžaduje.**

Voľby sa uskutočňujú tajným hlasovaním. Volebný lístok dostane každý oprávnený volič. Na lístku budú poradové čísla s menami a priezviskami kandidátov podľa tried, za ktoré sú nominované. Sú to kandidáti, ktorí súhlasili s kandidatúrou.

Na volebnom lístku je potrebné zakrúžkovaním poradového čísla označiť **n a j v i a c**

**jedného kandidáta materskej** **školy**. Lístok, na ktorom bude označených viac kandidátov, bude neplatný.

Na ustanovujúcom zasadnutí RŠ si členovia RŠ volia svojho predsedu. RŠ sa pri svojej činnosti riadi štatútom.

Kompetencie RŠ:

* Uskutočňuje výberové konanie na vymenovanie riaditeľa školy a predkladá zriaďovateľovi návrh na vymenovanie kandidáta do funkcie riaditeľa školy.
* Predkladá návrh na odvolanie, vyjadruje sa k návrhu na odvolanie riaditeľa školy.
* Riaditeľ predkladá rade školy na vyjadrenie:

+ návrhy počtu prijímaných žiakov a počtu tried

+ návrh na zavedenie študijných odborov a ich zameranie

+ návrh školského vzdelávacieho programu

+ návrh rozpočtu

+ správu o výchovno-vzdelávacej činnosti školy za predchádzajúci školský rok

+ koncepčný zámer rozvoja školy

+ informáciu o pedagogicko-organizačnom a materiálno-technickom zabezpečení

 výchovno-vzdelávacieho procesu

Vážení rodičia, ďakujeme Vám za pozornosť a spoluprácu.  Tešíme sa na stretnutie s Vami.

 S úctou

 M. Švecová Mgr. M. Hronská

 predsedníčka RŠ riaditeľka školy